CELEX: 32015R2334
Language: hu
Date: 2015-12-14 00:00:00
Title: A Bizottság (EU) 2015/2334 végrehajtási rendelete (2015. december 14.) a sertéshús magántárolási rendszerének bevezetéséről és a magántárolási támogatás összegének előre történő megállapításáról

15.12.2015   
            
            
               HU
            
            
               Az Európai Unió Hivatalos Lapja
            
            
               L 329/10
            
         A BIZOTTSÁG (EU) 2015/2334 VÉGREHAJTÁSI RENDELETE
   (2015. december 14.)
   a sertéshús magántárolási rendszerének bevezetéséről és a magántárolási támogatás összegének előre történő megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 18. cikke (2) bekezdésére, 20. cikke c), k), l), m) és n) pontjára, valamint 223. cikke (3) bekezdésének c) pontjára,
   tekintettel a mezőgazdasági termékpiacok közös szervezésével kapcsolatos egyes támogatások és visszatérítések megállapítására vonatkozó intézkedések meghatározásáról szóló, 2013. december 16-i 1370/2013/EU tanácsi rendeletre (2) és különösen annak 4. cikke (2) bekezdésére,
   mivel:
   
               (1)
            
            
               Az 1308/2013/EU rendelet 17. cikke első bekezdésének h) pontja értelmében a sertéshús esetében magántárolási támogatás nyújtható.
            
         
               (2)
            
            
               Az uniós sertéságazat helyzete romlott 2014-ben és 2015-ben. A sertéshúspiac sajátosságaiból kifolyólag, valamint tekintettel arra, hogy a tenyésztési ágazat a hasított sertések iránti kereslet visszaesésére csak késedelemmel reagál, az uniós sertéshús-előállítás nőtt, a jól teljesítő export pedig erősen visszaesett az orosz exportpiac elvesztésével. Ennek eredményeképpen a piac jelenleg folyamatos árnyomás alatt áll, amely meghaladja a szokásos ciklikus időszakokban jellemző mértéket. A jegyzett uniós piaci átlagárak 2015 augusztusának közepe óta az 1308/2013/EU rendelet 7. cikke (1) bekezdésének f) pontjában meghatározott referencia-küszöbértékek alatt maradtak, ami a sertéságazaton belüli haszonkulcsokra jelentős negatív hatást gyakorolt. A tartósan fennálló nehéz piaci helyzet számos gazdaság pénzügyi stabilitását veszélyezteti. A piaci egyensúly helyreállítása és az árak növelése érdekében szükségesnek tűnik a sertéshús ideiglenes kivonása a piarcról. Ezért indokolt a sertéshús magántárolására támogatást nyújtani és a támogatás összegét előre rögzíteni.
            
         
               (3)
            
            
               A 826/2008/EK bizottsági rendelet (3) meghatározza a magántárolási támogatási program végrehajtásának közös szabályait.
            
         
               (4)
            
            
               A 826/2008/EK rendelet 6. cikke értelmében az előre rögzített támogatást a rendelet III. fejezetében foglalt részletes szabályoknak és feltételeknek megfelelően kell nyújtani.
            
         
               (5)
            
            
               Az intézkedés könnyebb végrehajtása érdekében a sertéshústermékeket a tárolási költségek nagyságrendje szerint osztályokba kell sorolni.
            
         
               (6)
            
            
               Mivel a piaci szereplőknek egyenlő lehetőségeket kell biztosítani, lehetővé kell tenni, hogy a támogatásra jogosult kategóriákba tartozó sertéshústermékekre vonatkozó magántárolási támogatás iránti kérelmeket 2016. január 4-től lehessen benyújtani.
            
         
               (7)
            
            
               A szerződések megkötésére vonatkozó adminisztratív és ellenőrzési munka megkönnyítése érdekében meg kell határozni azt a minimális termékmennyiséget, amelynél kisebb mennyiségre nem vonatkozhat egy-egy kérelem.
            
         
               (8)
            
            
               Annak érdekében, hogy a piaci szereplők teljesítsék szerződéses kötelezettségvállalásukat és az intézkedés elérje a kívánt piaci hatást, biztosítékot kell megállapítani.
            
         
               (9)
            
            
               A sertéshústermékek kivitele hozzájárul a piaci egyensúly helyreállításához. Ezért a 826/2008/EK rendelet 28. cikke (3) bekezdésének rendelkezései alkalmazandók abban az esetben, ha a tárolási időtartam a termékek kiviteli céllal történő kitárolása miatt rövidül le. Meg kell állapítani a támogatás említett cikk szerint alkalmazandó csökkentésének napi összegét.
            
         
               (10)
            
            
               A 826/2008/EK rendelet 28. cikke (3) bekezdése első albekezdésének alkalmazásában, valamint a piaci szereplők számára biztosítandó következetesség és egyértelműség érdekében napokban kell kifejezni az említett albekezdésben szereplő kéthónapos időtartamot.
            
         
               (11)
            
            
               A 826/2008/EK rendelet 35. cikke meghatározza azokat az információkat, amelyről a Bizottságot értesíteni kell. Helyénvaló e rendelet keretében a kérelmekben szereplő mennyiségekre vonatkozó értesítések gyakoriságát meghatározó szabályok lefektetése.
            
         
               (12)
            
            
               Az e rendeletben előírt intézkedések összhangban vannak a mezőgazdasági piacok közös szervezésével foglalkozó bizottság véleményével,
            
         ELFOGADTA EZT A RENDELETET:
   1. cikk
   Alkalmazási kör
   (1)   E rendelet az 1308/2013/EU rendelet 17. cikke első bekezdésének h) pontjában említett sertéshúsra vonatkozó magántárolási támogatásról rendelkezik.
   (2)   A támogatásra jogosult termékkategóriák jegyzékét és a vonatkozó összegeket e rendelet melléklete tartalmazza.
   (3)   Amennyiben e rendelet másként nem rendelkezik, a 826/2008/EK rendeletet kell alkalmazni.
   2. cikk
   Kérelmek benyújtása
   (1)   A sertéshústermékeknek az 1. cikk szerint támogatásra jogosult kategóriáira vonatkozó magántárolási támogatás iránti kérelmeket 2016. január 4-től lehet benyújtani.
   (2)   A kérelmek 90, 120 vagy 150 napos tárolási időtartamra vonatkozhatnak.
   (3)   Az egyes kérelmek csupán a mellékletben felsorolt termékkategóriák egyikére vonatkozóan nyújthatók be, az adott kategórián belüli megfelelő KN-kód feltüntetésével.
   (4)   A kérelmenkénti minimális mennyiség a kicsontozott termékek esetében 10 tonna, más termékek esetében 15 tonna.
   3. cikk
   Biztosítékok
   A 826/2008/EK rendelet 16. cikke (2) bekezdésének i) pontja szerinti biztosíték tonnánkénti összegének meg kell egyeznie az e rendelet mellékletének 3., 4., és 5. oszlopában megállapított támogatási összegek 20 %-ával.
   4. cikk
   A kivitelre szánt termék raktározásból való kivonása
   (1)   A 826/2008/EK rendelet 28. cikke (3) bekezdése első albekezdésének alkalmazásában legalább 60 napos minimális raktározási időszaknak el kell telnie.
   (2)   A 826/2008/EK rendelet 28. cikke (3) bekezdése harmadik albekezdésének alkalmazásában a napi összegeket e rendelet mellékletének 6. oszlopa tartalmazza.
   5. cikk
   A kérelmezett mennyiségekre vonatkozó értesítések gyakorisága
   A tagállamok hetente kétszer, az alábbiaknak megfelelően értesítik a Bizottságot arról a termékmennyiségről, amelyre szerződéskötési kérelmet nyújtottak be:
   
               a)
            
            
               minden hétfőn, brüsszeli idő szerint 12:00 óráig tájékoztatnak arról a termékmennyiségről, amelyre az előző héten csütörtökön vagy pénteken szerződéskötési kérelmet nyújtottak be;
            
         
               b)
            
            
               minden csütörtökön, brüsszeli idő szerint 12:00 óráig tájékoztatnak arról a termékmennyiségről, amelyre ugyanazon a héten hétfőn, kedden vagy szerdán szerződéskötési kérelmet nyújtottak be.
            
         6. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. december 14-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 347., 2013.12.20., 671. o.
   
   
      (2)  HL L 346., 2013.12.20., 12. o.
   
   
      (3)  A Bizottság 2008. augusztus 20-i 826/2008/EK rendelete egyes mezőgazdasági termékek magántárolásához nyújtható közösségi támogatás odaítélésére vonatkozó közös szabályok megállapításáról (HL L 223., 2008.8.21., 3. o.).
   
      MELLÉKLET
      
                  Termékkategória
               
               
                  Támogatott termék
               
               
                  A támogatás összege a tárolás időtartama szerint (EUR/tonna)
               
               
                  Napi összegek (EUR/tonna/nap)
               
            
                  90 nap
               
               
                  120 nap
               
               
                  150 nap
               
            
                  1
               
               
                  2
               
               
                  3
               
               
                  4
               
               
                  5
               
               
                  6
               
            
                  
                     1. kategória
                  
               
            
                  ex 0203 11 10
               
               
                  Hasított félsertés, mellső lábak, farok, vesék, sovány dagadó és gerincoszlop nélkül (1)
                  
                  Hasított egész test legfeljebb 20 kilogrammig
               
               
                  274
               
               
                  291
               
               
                  307
               
               
                  0,54
               
            
                  
                     2. kategória
                  
               
            
                  ex 0203 12 11
               
               
                  Sonka
               
               
                  304
               
               
                  318
               
               
                  332
               
               
                  0,47
               
            
                  ex 0203 12 19
               
               
                  Lapocka
               
               
                   
               
               
                   
               
               
                   
               
               
                   
               
            
                  ex 0203 19 11
               
               
                  Elülső részek
               
               
                   
               
               
                   
               
               
                   
               
               
                   
               
            
                  ex 0203 19 13
               
               
                  Tarja és karaj, a nyaki véggel vagy a nélkül, vagy nyakhús külön, karaj bélszínnel vagy anélkül (2)
                      (3)
                  
               
               
                   
               
               
                   
               
               
                   
               
               
                   
               
            
                  
                     3. kategória
                  
               
            
                  ex 0203 19 55
               
               
                  Comb, lapocka, elülső részek, karaj a nyaki véggel vagy a nélkül vagy nyakhús külön, karaj bélszínnel vagy a nélkül, kicsontozva (2)
                      (3)
                  
               
               
                  335
               
               
                  350
               
               
                  364
               
               
                  0,49
               
            
                  
                     4. kategória
                  
               
            
                  ex 0203 19 15
               
               
                  Oldalas és dagadó, egészben vagy a gerincoszlopra merőlegesen elvágva
               
               
                  250
               
               
                  264
               
               
                  278
               
               
                  0,47
               
            
                  
                     5. kategória
                  
               
            
                  ex 0203 19 55
               
               
                  Oldalas és dagadó, egészben vagy a gerincoszlopra merőlegesen elvágva, bőr és bordák nélkül
               
               
                  269
               
               
                  284
               
               
                  298
               
               
                  0,48
               
            
                  
                     6. kategória
                  
               
            
                  ex 0203 19 55
               
               
                  Középtest, bőrrel vagy szalonnával vagy azok nélkül, kicsontozva (4)
                  
               
               
                  272
               
               
                  288
               
               
                  304
               
               
                  0,53
               
            
                  
                     7. kategória
                  
               
            
                  ex 0209 10 11
               
               
                  Bőr alatti sertészsiradék (fedőszalonna) bőrrel vagy a nélkül (5)
                  
               
               
                  168
               
               
                  175
               
               
                  182
               
               
                  0,24
               
            
         (1)  A támogatás a Wiltshire-oldalként előkészített, azaz fej, toka, fejhús, csülök, farok, szalonna, vese, szűzpecsenye, lapockacsont, szegycsont, gerincoszlop, medencecsont és rekeszizom nélküli hasított féltestekre is nyújtható.
      
         (2)  A karaj és nyakhús lehet bőrrel vagy a nélkül, de a fedőszalonna vastagsága nem haladhatja meg a 25 mm-t.
      
         (3)  A szerződéses mennyiség az említett termékek bármilyen kombinációjára vonatkozhat.
      
         (4)  Ugyanúgy előkészítve, mint a 0210 19 20 KN-kód alá sorolt termékek esetében.
      
         (5)  Az a zsírszövet, amely a sertés bőre alatt halmozódik fel, és ahhoz kapcsolódik, függetlenül attól, hogy az állat mely részéről származik; abban az esetben, ha a bőrrel együtt van, a zsírszövet tömegének meg kell haladnia a bőr tömegét.